**Obračun paušala**

# Maksimalan broj kreveta

Stupanjem na snagu novog [Zakona o turističkoj pristojbi](https://mint.gov.hr/UserDocsImages/AAA_2020_MINTIS/200728_ZTP_edit.pdf), odnosno od 1. siječnja 2020. godine izmijenjen je način obračunavanja paušalnog iznosa turističke pristojbe za iznajmljivače. Sukladno čl. 12. godišnji paušalni iznos turističke pristojbe plaća se za svaki krevet(glavni i pomoćni) i smještajnu jedinicu koji je bio registriran u tekućoj godini.

Obračun se temelji na maksimalnom broju kreveta/smještajnih jedinica u godini. To znači da se zbrajaju svi kreveti/smještajne jedinice objekata u domaćinstvu u općini ili gradu obveznika, a dobiveni ukupan kapacitet se množi s iznosom paušala te općine/grada.

Ako obveznik tokom godine poveća broj kreveta/smještajnih jedinica u općini/gradu napravit će se korektivni obračun paušala odnosno uvećat će se iznos godišnjeg paušala.

Ako obveznik tokom godine smanji broj kreveta/smještajnih jedinica ili ishodi rješenje o ukidanju objekta, zaduženja se neće mijenjati.

# Popusti u 2020.

Zbog situacije s COVID-19 Ministarstvo turizma je donijelo [Pravilnik](https://narodne-novine.nn.hr/clanci/sluzbeni/full/2020_03_36_764.html) o smanjenju iznosa paušala za 2020. godinu:

* za glavne krevete u iznosu od 50% te
* potpuno oslobođenje plaćanja paušala za pomoćne krevete.

# Dodatna oslobođenja plaćanja paušala u 2020.

Od 25.9.2020. na snazi je [Dopuna pravilnika](https://narodne-novine.nn.hr/clanci/sluzbeni/full/2020_09_105_1964.html) kojim se oslobađaju plaćanjaturističke pristojbe za smanjeni ili ukinuti dio kapacitetaonim obveznicima koji su zadovoljili sljedeće uvjete:

1. Obveznik jepodmirio sva dugovanja iz prethodnih godina do 30.9.2020. (ne uzima se u obzir 1. rata paušala za 2020. godinu, a dugovanja moraju biti podmirena za sve objekte obveznika na području RH),
2. Na objektu je napravljeno smanjenje ili ukidanje kapaciteta do 31.8.2020. i
3. U objektu u kojem je napravljeno smanjenje ili ukidanje kapaciteta nije bilo turista u 2020. godini.

Dodatno, za područja pogođena potresom 22.3.2020. (Grad Zagreb, Zagrebačka županija i Krapinsko zagorska županija) nadležne turističke zajednice mogu osloboditi plaćanja paušala obveznika ako je:

1. Obveznik podmirio sva dugovanja iz prethodnih godina do 30.9.2020. (ne uzima se u obzir 1. rata paušala za 2020. godinu, a dugovanja moraju biti podmirena za sve objekte obveznika na području RH) i ako
2. Obveznik dostavi nadležnoj turističkoj zajednici dokaz da je objekt označen kao neuporabljiv (crvena oznaka) ili privremeno neuporabljiv (žuta oznaka).